Groen lig dat bordeel gesloop kan word | Maroela Media
Groen lig dat bordeel gesloop kan word
'n Kamer in die bordeel. Foto: Verskaf / Die Valke
'n Bordeel in Klerksdorp in Noordwes waar altesaam 60 vroue en meisies vroeër deur die Valke gered is, gaan eersdaags gesloop word.
Kapt. Tlangelani Rikhotso, woordvoerder van die Valke, het gesê voorbereidings om die bordeel te laat sloop is onderweg nadat die Valke 'n hofbevel van die Noord-Gautengse hooggeregshof verkry het.
Die Valke het die hooggeregshof genader om die perseel te sloop nadat genoegsame bewyse verkry is om te bewys dat dié eiendom in Viljoenstraat in Pienaarsdorp uitsluitlik vir strafregtelike aktiwiteite gebruik is.
"Die Valke het op 16 Desember 2016 altesaam 26 vroue en kinders van verskillende dele van die land uit die bordeel gered. Die Valke het weer in 2017 'n klopjag by die perseel uitgevoer en altesaam 34 vroue gered," het Rikhotso gesê.
"Tydens die klopjagte is twee Nigeriërs in hegtenis geneem vir mensehandel en die Valke het op dwelms en geld beslag gelê."
Genl.maj. Linda Mbana, provinsiale hoof van die Valke, het Maandag die nuus dat die bordeel binnekort gesloop gaan word, verwelkom. "Ons hoop die sloping van die perseel bring nuwe hoop vir die gemeenskap van Pienaarsdorp," het sy gesê.
Foto: Verskaf / Die Valke
Klerksdorp misdaad Noordwes
Bejaarde, kind deur krokodille doodgemaak
'Malema sal agterkom hoeveel mense verwerp wel sy rassehaat'
Hulle is sommer welkom om by Bethal Kleynhans straat 74a draai te maak. Dis walglik om dit te aanskou wat daar aan gaan. Dit lyk my dis aanvaarbaar om nou sulke goed te begin.
Hoe laat 'n regering toe dat sulke plekke ontstaan ? Kyk wie is verantwoordelik vir dwelms mensehandel en nog meer , ons buurstate se burgers wat net eenvoudig die land binnekom en hul misdade pleeg sonder dat die regering/polisie iets daaraan doen.
Maklik- die SAPD draai n blinde oog, doen nie hulle werk nie… Drank offfisiere beteken niks in n gebied.. Dink net hulle is heeldag in die gebied of voorstad, jy as publiek gaan werk toe..let wel werk toe… hulle ry rond en het die mag om letterlik oral in te gaan… Maar sien niks, moet my nie vertel hulle is blind? Hulle is op die boewe se betaal staat…
Nigerieërs. Daar lê die probleem, nie by die gebou nie. Die bedryf van die Nigerieërs om vrouens van dwelms afhanklik te maak en dan as prostitute te laat werk is die kern van die probleem. My vraag is nog altyd, hoe is dit moontlik dat die plaaslike polisie siende blind is vir wat om hulle aangaan, ten minste tot die dag wat die valke betrokke raak?
Die Nigeriers is besig om die land oor te vat net soos die Guptas gedoen het die verskil is een maak gebruik van korupsie en die ander van prostitusie en dwelms.Die twee speelgoed handwapens is nogal snaaks.